Jeg har billige laminatgulve i mit sommerhus og ønsker at male dem hvide...kan man det?


Hvis, skal der så hæftegrunder på først? Jeg har søgt på nettet og jeg kan se at der er flere der anbefaler det. Hvad er forskellen på at male et fyrretræsgulv og et laminatgulv?


Mvh Lise B.


Maling af laminatgulv
Kære Lise B.  
  
Jeg vil mene at du kan male gulvet, men det vil ikke holde så længe der hvor der hvor i går og hvor møblerne belaster gulvet.   
  
Laminat er et hårdt kunststof hvor overfladen er hård og glat, derfor smudsafvisende og let at rengøre - og altså ikke beregnet til at give yderligere overfladebehandling, derfor skal du regne med at malingen binder dårligere end på et blødere materiale som fx fyrretræ.


Hvis du maler gulvet skal du rengøre grundigt med grundrens, slibe så overfladen bliver mere ru, fjerne alt slibestøv - give hæftegrund og derefter male med en maling egnet til formålet.  
  
Men du kan risikere at gulvet allerede efter forholdsvis kort tid, ikke står som en glat jævnt hvid flade.

